מדונה

ערך זה עוסק בזמרת אמריקאית. אם התכוונתם למשמעות אחרת, ראו .
| --- | --- |
מדונה ב-2023
מדונה ב-2023
 לידה:  16 באוגוסט 1958 (בת 66) ארצות הברית ביי סיטי, מישיגן,  ארצות הברית
 שם לידה:  מדונה לואיז צ'יקוני
 שם במה:  מדונה
 תקופת הפעילות:  מ-1979
 עיסוק:  זמרת-יוצרת, מלחין, רקדנית, הפקה מוזיקלית, מעצבת אופנה, במאית,  סופרת, פזמונאית, אשת עסקים
 סוגה:  פופ • אלקטרוני • רוק • דאנס
 סוג קול:  מצו-סופרן
 שפה מועדפת:  אנגלית
 כלי נגינה:  כלי הקשה • גיטרה
 חברת תקליטים:  אינטרסקופ • לייב ניישן האחים וורנר • סייר רקורדס
 מספר יצירות ידוע:  אלבומים • שירים (סינגלים • לאפורסמו) • קליפים • מותגי אופנה
 בן זוג:  שון פן (1985–1989) גאי ריצ'י (2000–2008)
 מספר צאצאים:  6
 פרסים והוקרה:  הרשימה המלאה
 Madonna.com
 פרופיל ב-IMDb
 חתימה:  
 
מדונה לואיז צ'יקוני (באנגלית: Madonna Louise Ciccone; נולדה ב-16 באוגוסט 1958) היא זמרת-יוצרת, מפיקה מוזיקלית, אשת עסקים ושחקנית אמריקאית. נחשבת ל"מלכת הפופ", וזכתה להכרה ושבחים על ההמצאה המחודשת והרבגוניות שלה בהפקה מוזיקלית, כתיבת שירים והצגה חזותית. יצירותיה של מדונה, המשלבות נושאים חברתיים, פוליטיים, מיניים ודתיים, עוררו מחלוקת וזכו לשבחים ביקורתיים. בתור אייקון תרבותי עם קריירה המשתרעת על פני המאה ה-20 וה-21 כאחד, היכל התהילה של הרוק אנד רול כינו אותה אחת ה"דמויות המתועדות ביותר בעידן המודרני" ב-2008. מאות מאמרים, סיפורים ויצירות אומנות נוצרו בהשראתה בנוסף לתת-דיסציפלינה אקדמאית שהוקדשה לה בשם לימודי מדונה.
מדונה עברה לניו יורק סיטי בשנת 1978 כדי להמשיך בקריירת הריקוד שלה. לאחר שניסתה כוחה כמתופפת, גיטריסטית וסולנית בלהקות הרוק ברקפסט קלאב ואמי והאמיז, היא זכתה להצלחה בתור כוכבת פופ כשהוציאה את אלבום הבכורה שלה בשנת 1983. אחריו, הוציאה מספר אלבומים מצליחים כולל רבי-המכר של כל הזמנים Like a Virgin (1984), True Blue (1986) ו-The Immaculate Collection (1990), Like a Prayer (1989) שזכה לשבחים בין-לאומיים, וכן זוכי פרס גראמי Ray of Light (1998) ו-Confessions on a Dance Floor (2005). קטלוג הלהיטים שלה כולל את "Holiday", "Like a Virgin", "La Isla Bonita", "Vogue", "Take a Bow", "Frozen", "Music", "Hung Up" ו-"4 Minutes".
הפופולריות של מדונה התבטאה בנוסף בגילום תפקידים בסרטים כמו "סוזאן סוזאן" (1985), "דיק טרייסי" (1990), "ליגה משלהן" (1992) ו"אוויטה" (1996). בעוד שעל האחרון זכתה בפרס גלובוס הזהב בקטגוריית "השחקנית הטובה ביותר", רבים מסרטיה האחרים לא שיחזרו את אותה ההצלחה. כאשת עסקים, היא הקימה את חברת מאבריק ב-1992, שכללה את מאבריק רקורדס, אחת מחברות התקליטים המצליחות ביותר בתולדות המוזיקה. המיזמים האחרים של מדונה כוללים מותגי אופנה, יצירות כתובות, מועדוני בריאות ויצירת סרטים. היא תורמת לארגוני צדקה שונים, לאחר שהקימה את עמותת קרן אור ב-1998 ואת להעלות את מלאווי ב-2006, ודוגלת בשוויון מגדרי וזכויות להט"ב.
עם מכירות של למעלה מ-400 מיליון תקליטים ברחבי העולם, מדונה היא הזמרת הנמכרת ביותר בכל הזמנים. היא אמנית הסולו המצליחה ביותר בתולדות מצעד הבילבורד הוט 100 בארצות הברית, בנוסף לארבעים-וארבעה סינגלים שדורגו במקומות הראשונים בשווקי המוזיקה המוקלטים הגדולים ביותר ברחבי העולם. היא הפכה לאישה הראשונה אי-פעם שצברה מיליארד דולרים בהכנסות מסיבובי הופעות, כאשר שישה מסיבובי הופעות הסולו שלה הכניסו למעלה מ-100 מיליון דולרים כל אחד. בפורבס הכתירו אותה למוזיקאית בעלת ההון הגבוה ביותר בעולם, אחת-עשרה פעמים על פני ארבעה עשורים נפרדים (1980–2010). מדונה נכנסה להיכל התהילה של הרוק אנד רול ב-2008. היא דורגה בתור "האישה הגדולה ביותר במוזיקה" על ידי VH1, ובתור "אמנית הקליפים הגדולה ביותר אי-פעם" על ידי MTV ובילבורד. בין היתר, נכללה ברשימות "האמנים הגדולים" ו"הפזמונאים הגדולים" של רולינג סטון.